EkBass/fiwiki-20250220-pages-articles huggingface dataset:
Nekau I

Nekau I oli muinaisen Egyptin 26. dynastian hallitsija 672 eaa.–664 eaa. Hän oli prinssi Bokchoriksen poika ja Saisin kaupungin hallitsija. Niilin suiston prinssit olivat lojaaleja Assyrialle, ja Nekau jopa antoi pojalleen assyrialaisen nimen, Psametik. Nekau nousi koko Niilin läntisen suistoalueen hallitsijaksi noin 672 eaa. Vuonna 666 eaa. hänet nimitettiin Memfisin ja Saisin varakuninkaaksi. Nekau sai surmansa vuonna 664 eaa. Memfisin lähellä faarao Tantamania vastaan käydyssä taistelussa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Porto Amboim

Porto Amboim on kunta ja kaupunki Cuanza Sulin maakunnassa, Angolan rannikolla. Kunnassa asuu 158 713 asukasta (2022), ja sen pinta-ala on 3 564 neliökilometriä. Kunnan väestönkasvu on noin kolme prosenttia vuodessa. Kaupungissa sijaitsee pieni satama. == Lähteet == Luokka:Angolan kaupungit
Zimbabwen historia

Zimbabwen historia kertoo Zimbabwen historiaan liittyvistä asioista. Zimbabwen alueella oli varhaismmillaan asutusta noin 100 000 vuotta sitten. Joistakin paikoista on löytynyt luolamaalauksia. Jotkut merkit viittaavat siihen, että noin 150 eaa. pohjoisesta tuli karjaa paimentavaa bantukieltä puhuvia kansoja Zimbabwen alueelle. 400-luvun aikoihin nämä kansat olivat asettuneet asumaan Zimbabwen keskiosaan. Heidän tiedetään valmistaneen koruja ja viljelleen joitakin kasveja. Joskus 900-luvun tienoilla maan eteläosaan Mapungubwen alueelle tuli zhiroina tunnettu kansa. Tämä kansa metsästi norsuja saadakseen norsunluuta, joka oli kaupankäynnissä arvokasta. Heillä oli kauppasuhteita alueella, joka ulottui Tansanian rannikolle saakka. Näiden avulla luotiin laajempia kauppasuhteita, joiden alue ulottui Etelä-Afrikasta Persiaan ja Intiaan. Zhirojen kansa vaikutti alueella 1000-luvulle saakka, jolloin alueelle tuli Karangan kansa. 1220-1300 eteläisessä Zimbabwessa oli Mapungubwen valtakunta. Muualla nykyisen Zimbawen alueella oli 1200-luvulta alkaen Zimbabwen kuningaskunta. Sen pääkaupungissa, joka oli nimeltään Suuri- Zimbabwe, rakennettiin kivimuureja. Tämä kaupunki oli merkittävä keskus kaupankäynnin ja kulttuurin kannalta. Tämä Zimbabwen valtakunta kesti vuoteen 1550 saakka, jolloin siitä tuli Mutapan valtakunnan vasalli. Mutapan valtakunnalla oli järjestäytynyt ja pysvä armeija. 1490-alkaen jossain nykyisen Zimbabwen alueella alkoi vaikuttaa Rozvin valtakunta. 1800-luvulla, ennen alueen joutumista brittihallintoon, Zimbabwessa hallitsi Ndebelen suku. Vuosina 1880–1965 alue oli Ison-Britannian siirtomaa, ja sen nimi oli tuolloin Rhodesia. 1950-luvulla maassa oli kansallinen vapautusliike nimeltä Nyasalandin liitto. 1965 Rhodesia julistautui itsenäiseksi. Alueella oli 1979 Zimbabwe-Rhodesian valtakunta, jota yksikään muu maa ei tunnustanut. Pian alue joutui uudelleen vähäksi aikaa siirtomaaksi. Pian alue kuitenkin itsenäistyi uudelleen ja siitä tuli Zimbabwe vuonna 1980. == Lähteet == *
Quibala

Quibala on kunta ja kaupunki läntisessä Angolassa, Cuanza Sulin maakunnassa. Kunnassa asuu 179 009 asukasta, ja sen pinta-ala on 10 300 neliökilometriä. Kunnan väkiluku on nopeassa kasvussa (n. 3 % vuosittain). Quibalan väestöstä vähemmistö on lukutaitoisia ja niukka enemmistö puhuu portugalia. Muita paljon puhuttuja kieliä kunnassa on kimbundu ja mbundu. Asukkaista noin puolet on uskonnottomia, ja uskonnollisista lähes kaikki on joko protestantteja (73 % uskovista) tai katolisia (25 % uskovista). Noin puolet asukkaista on 0–14-vuotiaita. == Lähteet == Luokka:Angolan kaupungit
Quilenda

Quilenda on kunta ja kaupunki Angolan Cuanza Sulin maakunnassa. Kunta sijaitsee maan länsiosissa, melko lähellä rannikkoa. Kunnan asukasluku on 123 034, ja sen pinta-ala on 2 030 neliökilometriä. Kunnan väestönkasvu on noin 3 % vuodessa, ja väestönkehitys on ollut nopeampaa kuin muualla Angolassa. Kunnan asukkaista enemmistö puhuu äidinkielenään portugalia. Noin 38 % kunnan asukkaista on lukutaitoisia, ja noin kaksi kolmasosaa uskonnottomia. Suurin uskonto uskovien keskuudessa on protestantismi. Noin puolet kunnan asukkaista on alle 15-vuotiaita. == Lähteet == Luokka:Angolan kaupungit
Pikkumalkoha

Pikkumalkoha (Rhinortha chlorophaea) on käkiin kuuluva lintulaji. Lajia tavataan Kaakkois-Aasiassa. == Koko ja ulkonäkö == Pikkumalkoha kasvaa 30-33 cm pitkäksi. Sukupuolet eroavat toisistaan ulkonäöltään. Pikkumalkohakoiras on väriltään kauttaaltaan punaruskea pyrstöä lukuun ottamatta. Koiraan pyrstö on mustan ja harmaan raidoittama ja valkokärkinen. Lajin naaraan pää ja rinta ovat harmaat ja muu ruumis on punaruskea. Pyrstön kärjessä on musta ja valkoinen juova. Pikkumalkohan silmien ympärillä on sinistä ihoa. == Levinneisyys ja elintavat == Pikkumalkohaa tavataan Malakan niemimaalta Myanmarista Malesiaan ja Sumatralta ja Borneolta. Lajin elinympäristöä ovat metsät, kumipuuviljelmät ja puutarhat. Linnut liikkuvat yksin tai pareittain, ja niiden ravintoa ovat hyönteiset. == Lähteet == Luokka:Käkilinnut
Youtube Suomessa

Youtube on Suomessa suosituimpia sosiaalisen median alustoja. Vuoden 2024 tietojen mukaan Youtuben saavuttavuus Suomessa on 63 prosenttia, ja se on Facebookin jälkeen Suomen suosituin sosiaalinen media. == Historia == 8\. heinäkuuta 2005 YouTubeen ladattiin tiettävästi ensimmäinen suomalainen video "Miika ja trampoliini". Vuonna 2014 Youtube-verkosto Splay Suomi tuotti Suomen ensimmäisen Youtube-ohjelmasarjan, Tapaa X:n, jota juonsi tuolloin Suomen seuratuin videobloggaaja Eeddspeaks eli Eetu Pesonen. Sarjaa julkaistiin torstaisin kello 17 Splay Suomen Youtube-kanavalla ja sitä tehtiin pari kuukautta. Tapaa X -ohjelmassa tutustuttiin Youtube-tähtien elämään, arkeen ja kotipaikkakuntiin. Googlen mukaan vuoden 2017 suosituin suomalainen mainosvideo YouTubessa oli syksyllä 2017 tehty Elisan "Pidetään yhtä" -mainosvideo. Listauksessa huomioitiin mainosten katsomiskerrat, katsomiseen käytetty aika ja orgaanisten ja maksettujen katsomiskertojen suhde. == Suomalaisia YouTube-kanavia == === Tilatuimmat suomenkieliset YouTube-kanavat === # Lakko # Taikalinna # Roni Back # Justimusfilms # Herbalisti # Iha Just Imus # NikojaSanttu # Pipsa Possu Suomi Virallinen # Paqpa # mmiisas Lähde: Päivitetty 27.6.2024 === Katsotuimmat suomenkieliset YouTube-kanavat === # Warner Music Finland # Paqpa # Roni Back # Lakko # Taikalinna # Biisonimafia # NikojaSanttu # Justimusfilms # Yle Summeri # Universal Music Finland Lähde: Päivitetty 27.6.2024 == Populaarikulttuurissa == * Vuonna 2023 julkaistiin dokumenttisarja Suomitube, joka kertoo suomalaisesta YouTube-kulttuurista. Sarjassa mukana on tubettajat Mikael Kosola (Niilo22), Sonja Hämäläinen (Soikku), Juuso Karikuusi (Herbalisti), Konsta Saajanto (HurHur), Veronica Verho (Mariieveronica) ja Pinja Sanaksenaho (Pinkku Pinsku). == Lähteet == *
Amurinruusuleinikki

Amurinruusuleinikki (Adonis amurensis) on leinikkikasvien (Ranunculaceae) heimoon, ruusuleinikkien (Adonis) sukuun kuuluva monivuotinen kasvilaji. Se on luokiteltu myös kevätruusuleinikin muunnokseksi. Amurinruusuleinikin varret ovat haarattomia tai joskus harvoin haaroittuneita. Kukinta-aikaan varret ovat 5–15 cm korkeita, mutta kukinnan jälkeen hedelmävaiheessa varret voivat kasvaa jopa 30 cm korkeiksi. Lehtien ruodit ovat enintään 6,5 cm pitkiä ja lehtilavat ovat kahdesta kolmeen kertaan liuskoittuneita tai lehdykkäisiä. Kokonaisuudessaan lehtilavat ovat noin 7,5 cm pitkiä, 9 cm leveitä ja yleismuodoltaan kolmiomaisia. Kukat ovat halkaisijaltaan 2,8–3,5 cm. Kukissa on noin yhdeksän verholehteä, jotka ovat harmahtavanpurppuraisia ja 1,4–1,8 cm pitkiä. Terälehtiä on noin kymmenen kappaletta ja ne ovat keltaisia, 1,4–2 cm pitkiä ja 0,5–0,7 cm leveitä. Heteet ovat noin 3 mm pitkiä. Amurinruusuleinikki kukkii aikaisin keväällä maalis–huhtikuussa. Amurinruusuleinikki kasvaa metsissä sekä ruohoisilla rinteillä Kiinassa, Korean niemimaalla, Japanissa ja Venäjällä. Amurinruusuleinikkiä on käytetty lääkinnällisiin tarkoituksiin. == Lähteet == == Aiheesta muualla == * Puutarha.net: Amurinruusuleinikki (Adonis amurensis) Luokka:Ruusuleinikit
Ritzau

Ritzau, virallisesti: Ritzaus Bureau A/S, on tanskalainen uutistoimisto, joka on perustettu helmikuussa 1866. Toimiston perusti luutnantti Erik Ritzau (1839–1903). Pienestä alusta se kehittyi muutamassa vuodessa suurten ulkomaisten toimistojen esimerkin mukaan, niin että sitä käyttivät kaikki tanskalaiset lehdet. Sen yhteyteen perustettiin 1896 kirjapaino.Ritzaun toimisto Tietosanakirja osa 8, Täydennysosa, palsta 100, Tietosanakirja Osakeyhtiö 1916Ritzaus byrå Nordisk familjebok, Uggleupplagan. 23, palsta 495. Nordisk familjeboks förlags 1916 ==Johtajia== * Erik Ritzau * Kristian Gamst == Lähteet == ==Aiheesta muualla== * Ritzau Luokka:Uutistoimistot Luokka:Tanskalaiset yritykset
Tye Kartye

Tye Kartye (s. 30. huhtikuuta 2001 Kingston, Ontario, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hänen laukoo vasemmalta. Kartye edustaa NHL-joukkue Seattle Krakenia. Kartyen on varaamaton pelaaja ja hän teki sopimuksen Krakenin kanssa maaliskuussa 2022. Kartye on pelannut kymmenen NHL:n pudotuspelien ottelua. Näissä otteluissa hän on tehnyt kolme maalia ja kaksi syöttöä eli viisi tehopistettä. Tilastot päivitetty kauden 2022–2023 jälkeen. == Lähteet == Luokka:Kanadalaiset jääkiekkoilijat Luokka:Seattle Krakenin pelaajat Luokka:Vuonna 2001 syntyneet Luokka:Elävät henkilöt
Prali

Prali () on kunta Italiassa Piemonten alueella sijaitsevassa Torinon metropolikaupungissa.Prali Sapere.it Prali Turismo Torino . Vuoden 2023 alussa kunnassa oli arviolta 255 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Danielle Serdachny

Danielle Serdachny (s. 12. toukokuuta 2001) on kanadalainen jääkiekkoilija, joka pelaa hyökkääjänä. Hän edustaa yliopistosarjoissa yhdysvaltalaista Colgate Universityä. Serdachny saavutti Kanadan maajoukkueen pelaajana MM- kilpailuissa hopeaa kotikisoissaan 2023. == Lähteet == Luokka:Kanadalaiset jääkiekkoilijat Luokka:Vuonna 2001 syntyneet Luokka:Elävät henkilöt
Laidunhalvaus

Laidunhalvaus, jota kutsutaan myös hypomagnesemiseksi tai märehtijän tetaniaksi, on sairaus, joka vaikuttaa pääasiassa nautaeläimiin (kuten lehmiin) ja harvemmin lampaisiin. Se johtuu magnesiumin puutoksesta elimistössä. Laidunhalvauksen aiheuttaa usein tilanne, jossa eläimet saavat riittämättömän määrän magnesiumia ruokavaliostaan. Yleensä tämä tapahtuu, kun eläimet laiduntavat nuorilla kasveilla tai heinillä, joissa on alhainen magnesiumin pitoisuus. Lisäksi tilanne voi pahentua stressitekijöiden, kuten äkillisen liikutuksen, huonon ruokinnan, kylmän sään tai hormonaalisten muutosten, vaikutuksesta. Magnesium on tärkeä kivennäisaine märehtijöiden hermoston toiminnalle, ja sen puute voi aiheuttaa hermosto-oireita. Laidunhalvaus voi ilmetä eri tavoin, mutta yleisiä oireita ovat levottomuus, vapina, lihaskrampit, kohtaukset, heikentynyt liikkuvuus, kouristukset ja jopa kuolema, jos sitä ei hoideta ajoissa. Laidunhalvauksen hoitoon käytetään yleensä magnesiumin antamista eläimille suun kautta tai lihaksensisäisesti. Lisäksi eläinten ruokintaa tarkistetaan ja pyritään tarjoamaan magnesiumia sisältäviä ruokintalisiä tai lisäravinteita. Ennaltaehkäisy on myös tärkeää, ja eläinten ruokintaa ja laiduntamista on seurattava huolellisesti varmistaen riittävä magnesiumin saanti. On tärkeää konsultoida eläinlääkäriä, jos epäillään laidunhalvausta tai havaitaan märehtijöiden hermosto-oireita, jotta asianmukainen diagnoosi voidaan tehdä ja asianmukainen hoito voidaan aloittaa. == Aiheesta muualla == * Magnesiumin saantiin liittyvät häiriöt *Katse magnesiumiin Luokka:Märehtijöiden sairaudet
Ylistaron baptistiseurakunta

Ylistaron baptistiseurakunta oli vuonna 1894 perustettu ylistarolainen baptistiseurakunta. Seurakunta perustettiin 14 henkilön toimesta vuonna 1894. Perustamiskokouksessa paikalla olivat Erik Jansson, Johan Liljestrand, Veikko Palomaa ja E. F. Berglund. Seurakunnassa työskentelivät alkuvuosina muun muassa Johan Fredrik Kokki, Esaias Lundberg sekä Henrik Nars. Berglundin aikaan Ylistarossa syntyi suurta herätystä ja K. J. Kokki toimi useiden vuosien ajan seurakunnan johtajana. Vuonna 1931 seurakunnan jäsenmäärä oli 42.Edén 1931, s. 386 == Toiminta == Seurakunnan toimialueita olivat muun muassa Rajamäenkylä, Untamala ja Tehtaanmäki. Baptistit pitivät kokouksia vanhassa Nyrhisessä sekä kodeissa. Kesäisin seurakunta järjesti telttakokouksia. 1950-luvun alkupuolella seurakunta piti kiertävää pyhäkoulua Aira Herrasen toimesta. 1960–1980-luvuilla seurakunta järjesti säännöllisesti ompeluseuroja ja rukouskokouksia. == Historia == Baptistien vaikutus alkoi Ylistarossa vuonna 1877. Tuolloin Esaias Lundberg vieraili pitäjässä. Ylistarossa oli myöhemmin herätystä ruotsinkielisen evankelistan E. F. Berglundn sekä suomenkielisten Daavid Jokisen ja M. Mäntylän vaikutuksesta. Johan Fredrik Kokin kodista tuli baptistien vakituinen kokouspaikka ja saarnaajien vakituinen majapaikka.Lohikko 2006, s. 42–43 Vuonna 1894 perustetun seurakunnan johtajaksi ja saarnaajaksi valittiin J. G. Kokki, joka siirtyi Vaasan suomenkielisen baptistiseurakunnan saarnaajaksi 1908. 1950-luvulla baptistiseurakunta aloitti yhteistyön Ylistaron metodistiseurakunnan kanssa. Baptistiseurakunta alkoi järjestämään kokouksia uudessa tehtaankirkossa Ylistaron asemanseudulla. Tuolloin seurakunnan johtajana oli Viljo Vehkaoja. Sulo Rajala toimi seurakunnan johtajana 1970- ja 1980-luvuilla. Vuonna 1974 Ylistaron metodistiseurakunta luovutti tehtaankirkon rukoushuoneen baptistiseurakunnalle.Menneitä ja muistoja 2010, s. 184–188 1960–1980-luvuilla seurakunnassa vierailleita baptistisaarnaajia olivat muun muassa Aarno Liljeström, Niilo Mäenpää, Tauno Sainio, Martta Mörsky, Emmi Anttila, Aino Lindeman, Jouko Neulanen, Siviä Jääskeläinen, Helvi Koivula ja Mikko Kolomainen. 1980-luvulle tultaessa seurakunnan toiminta siirtyi enenevässä määrin kotikokouksiin. Samaan aikaan seurakunnan johtajaksi tuli Eero Perä. Vähitellen rukoushuoneen käyttö väheni ja rakennus jäi kylmilleen. Kun kirkkoa ei enää voitu käyttää, se purettiin. Vuonna 2005 Suomen Baptistiyhdyskunta luovutti rukoushuoneen tontin tehtaan alueen omistaneelle Kari Paavolalle. == Katso myös == * Baptismi Suomessa * Ylistaron metodistiseurakunta == Lähteet == * * * === Viitteet === Luokka:Seinäjoen seurakunnat Luokka:Suomen entiset baptistiseurakunnat Luokka:Ylistaro
Alien (elokuvasarja)

Alien on tieteiskauhuelokuvien sarja, jonka keskiössä on Alieniksi kutsuttu kuvitteellinen parasitoidilaji. Alkuperäiseen elokuvasarjaan tuotettiin neljä osaa vuosina 1979–1997, jonka jälkeen sarjaan on tehty vielä kaksi Alien vs. Predator -aiheista spin-off-elokuvaa (2004 ja 2007) sekä kaksi esiosaa, Prometheus (2012) ja Alien: Covenant (2017). Alien-tuotesarjaan kuuluu myös useita videopelejä ja kirjoja. == Elokuvat == Pääsarja Pääsarja Pääsarja Pääsarja Pääsarja Pääsarja Pääsarja Pääsarja Vuosi Nimi Ohjaaja Käsikirjoittaja Tuottaja Kuvaaja Leikkaaja Säveltäjä 1979 Alien – kahdeksas matkustaja Ridley Scott Dan O’Bannon Gordon Carroll David Giler Walter Hill Derek Vanlint Terry Rawlings Peter Weatherley Jerry Goldsmith 1986 Aliens – paluu James Cameron James Cameron Gale Anne Hurd Adrian Biddle Ray Lovejoy James Horner 1992 Alien 3 David Fincher David Giler Walter Hill Larry Ferguson Gordon Carroll David Giler Walter Hill Alex Thomson Terry Rawlings Elliot Goldenthal 1997 Alien – ylösnousemus Jean-Pierre Jeunet Joss Whedon Gordon Carroll David Giler Sigourney Weaver Walter Hill Bill Badalato Darius Khondji Hervé Schneid John Frizzell Alien vs. Predator -elokuvat Alien vs. Predator -elokuvat Alien vs. Predator -elokuvat Alien vs. Predator -elokuvat Alien vs. Predator -elokuvat Alien vs. Predator -elokuvat Alien vs. Predator -elokuvat Alien vs. Predator -elokuvat Vuosi Nimi Ohjaaja Käsikirjoittaja Tuottaja Kuvaaja Leikkaaja Säveltäjä 2004 Alien vs. Predator Paul W. S. Anderson Paul W. S. Anderson John Davis Gordon Carroll David Giler Walter Hill David Johnson Alexander Berner Harald Kloser 2007 Aliens vs. Predator: Requiem Greg Strause Colin Strause Shane Salerno John Davis David Giler Walter Hill Daniel C. Pearl Dan Zimmerman Brian Tyler Esiosat Esiosat Esiosat Esiosat Esiosat Esiosat Esiosat Esiosat Vuosi Nimi Ohjaaja Käsikirjoittaja Tuottaja Kuvaaja Leikkaaja Säveltäjä 2012 Prometheus Ridley Scott Jon Spaihts Damon Lindelof David Giler Walter Hill Ridley Scott Dariusz Wolski Pietro Scalia Marc Streitenfeld 2017 Alien: Covenant Ridley Scott John Logan Dante Harper David Giler Walter Hill Ridley Scott Mark Huffam Michael Schaefer Dariusz Wolski Pietro Scalia Jed Kurzel Muut elokuvat Muut elokuvat Muut elokuvat Muut elokuvat Muut elokuvat Muut elokuvat Muut elokuvat Muut elokuvat Vuosi Nimi Ohjaaja Käsikirjoittaja Tuottaja Kuvaaja Leikkaaja Säveltäjä 2024 Alien: Romulus Fede Álvarez Fede Álvarez Rodo Sayagues Ridley Scott Michael Pruss Walter Hill Galo Olivares Jake Roberts Benjamin Wallfisch ==Lähteet== == Aiheesta muualla == Luokka:Alien-elokuvat
Windmill (jolla)

Windmill on alun perin kilpapurjehdusta varten suunniteltu kevytvene, jolla voi kuitenkin myös tehdä esimerkiksi lyhyitä retkiä. Windmillin suunnitteli Clark Mills, joka oli myös optimistijollan suunnittelija. Windmill on alun perin suunniteltu itse rakennettavaksi, ja sen piirustukset voi ostaa luokkaliitosta. Alkuperäinen 1950-luvun konstruktio perustuu vaneriin ja puumateriaaleihin. Runko jäykistetään poikkisuunnassa kahden penkin avulla. 1970-luvulta alkaen windmill-jollia on tehty myös lasikuidusta. == Lähteet == Luokka:Purjealustyypit
Ole Bærøe

Ola Bærøe (29. tammikuuta 1877 Undrumsdal – 22. maaliskuuta 1943) oli norjalainen Høyren poliitikko ja puolueensa puheenjohtaja vuosina 1937–1940. Hän istui suurkäräjillä 1928–1930 ja 1934–1940 sekä toimi Norjan maatalousministerinä 1926–1928. ==Lähteet== ==Aiheesta muualla== Luokka:Norjan opetusministerit Luokka:Norjan maatalousministerit Luokka:Norjalaisten puolueiden puheenjohtajat Luokka:Vuonna 1877 syntyneet Luokka:Vuonna 1943 kuolleet
Peter Andreas Morell

Peter Andreas Morell (1. tammikuuta 1868 Aker – 30. tammikuuta 1948 Oslo) oli norjalainen Høyren poliitikko. Hän istui suurkäräjillä vuosina 1919–1927 ja toimi Norjan sosiaaliministerinä 1926–1928. Vuosina 1902–1907 ja 1911–1916 hän oli Akerin pormestari. ==Lähteet== ==Aiheesta muualla== Luokka:Norjan ministerit Luokka:Norjan pormestarit Luokka:Vuonna 1868 syntyneet Luokka:Vuonna 1948 kuolleet
Harstad Tidende

Harstad Tidende on norjalainen vuonna 1887 perustettu paikallislehti, jonka kotikunta on Harstad. Lehti kuuluu Polaris Media -konserniin. Storgata 11, Harstad.jpg|Lehden konttori Harstadissa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Harstad
Talvivaate

Talvivaatteet ovat vaatteita, jotka suojaavat kylmältä säältä ja pakkaselta talviaikaan. Talvivaatteita ovat muun muassa talvitakki, toppapuku, pipot, huivit, pitkät alushousut ja villavaatteet, kuten villasukat, sekä käsineet, kuten lapaset. Kylmällä säällä suositellaan myös niin kutsuttua kerrospukeutumista. ==Katso myös== *Luettelo vaatteista ==Lähteet== == Aiheesta muualla == Luokka:Vaatteet Vaatteet
Sugny

Sugny on kunta Pohjois-Ranskassa Ardennesin departementissa Grand Estin alueella. Se sijaitsee noin kuusi kilometriä Vouziers’n kaupungista lounaaseen. == Historia == Ensimmäisen maailmansodan aikana kunnan alueella oli saksalaisten kenttäsairaala. Se oli perustettu kalkkikivikukkulaan kaivettuihin tunneleihin. Sairaalassa hoidettiin yhteensä 6 002 sotilasta. Tunnelin sisäänkäynti on yhä nähtävissä, sekä sitä vartioiva kivinen leijona, Lion de Sugny. ==Lähteet== ==Aiheesta muualla== Luokka:Ardennesin kunnat
Telemarkin käräjäoikeus

pienoiskuva|200px|Skienin käräjätalo Telemarkin käräjäoikeus (norj. Telemark tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2021 yhdistämällä aiemmat Itä-Telemarkin, Nedre Telemarkin ja Länsi-Telemerkin käräjäoikeudet. Käräjäoikeuden toimipisteet sijaitsevat Kviteseidissä, Notoddenissa ja Skienissä. ==Tuomiopiiri== Käräjäoikeuden tuomiopiirin muodostavat seuraavat kunnat: * Bamble * Drangedal * Fyresdal * Hjartdal * Kragerø * Kviteseid * Midt-Telemark * Nissedal * Nome * Notodden * Porsgrunn * Seljord * Siljan * Skien * Tinn * Tokke * Vinje ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Galvanizer

Galvanizer on vuonna 2013 Laitilassa Varsinais-Suomessa perustettu deathgrind/death metal yhtye. Bändin ensimmäinen demo oli nimeltään "Ground Above" 2014. Yhtye on julkaissut kaksi albumia "Sanguine Vigil" (2018) ja "Prying Sight of Imperception" (2021) ja Galvanizer / Morbific split 2023. Yhtyeen musiikissa on vaikutteita old school death metallista. Galvanizer oli Saarihelvetti bändikilpailun yksi voittaja vuonna 2017. Mukaan ilmoittautui yli 200 yhtyettä. Voittajat pääsivät esiintymään Tampereen Dog's Home- ravintolaan. Yhtye esiintyi vuonna 2018 Japanissa (Tokyo) Asakusa Deathfest tapahtumassa. Yhtye on esiintynyt siitä lähtien monissa tapahtumissa ja festivaaleilla ympäri Eurooppaa Saksassa,Hollannissa Tšekissä. mm. Obscene Extreme festival. Ensimmäinen Euroopan kiertue oli Yhdysvaltalaisen Funebrarumin kanssa. Galvanizer nähdään Tuska festivaaleilla kesällä 2023. == Lähteet == Luokka:Suomalaiset death metal -yhtyeet
Colman Domingo

Colman Jason Domingo (s. 28. marraskuuta 1969 Philadelphia, Pennsylvania, Yhdysvallat)Colman Domingo, Rotten Tomatoes, viitattu 24.5.2023. on yhdysvaltalainen näyttelijä. Hän voitti vuonna 2022 Primetime Emmy -palkinnon roolistaan televisiosarjassa Euphoria.Colman Domingo, Television Academy, viitattu 24.5.2023. Vuonna 2011 hän sai Tony-ehdokkuuden roolistaan musikaalissa The Scottsboro Boys.Nominations / 2011, TonyAwards.com, viitattu 24.5.2023. Vuonna 2024 hän sai parhaan miespääosan Oscar-ehdokkuuden elokuvasta Rustin, ja seuraavana vuonna hän sai saman ehdokkuuden elokuvasta Sing Sing.Hilary Lewis ja Kimberly Nordyke: Oscars: Full List of Nominations, The Hollywood Reporter, 23.1.2024, viitattu 24.1.2024.Sandra Gonzalez: Oscars 2025: See the full list of nominees, CNN, 23.1.2025, viitattu 23.1.2025 == Elämä == Domingo on isänsä puolelta belizeläistä ja guatemalalaista sukua. Hän opiskeli journalistiikkaa Temple University -yliopistossa. Näyttelijänuransa ohella hän on toiminut myös näytelmäkirjailijana.Tessa Thompson: Colman Domingo, Interview Magazine, 20.3.2016, viitattu 24.5.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1999 Pahin rikos True Crime Wally Cartwright 2012 Lincoln Lincoln Alokas Harold Green 2013 Almost Friends All Is Bright Nzomo 2013 Lee Daniels' the Butler Lee Daniels' the Butler Freddie Fallows 2014 Time Out of Mind Time Out of Mind Oyello 2014 Selma Selma Ralph Abernathy 2016 The Birth of a Nation The Birth of a Nation Hark 2018 Assassination Nation Assassination Nation Rehtori Turrell 2018 If Beale Street Could Talk If Beale Street Could Talk Joseph Rivers 2019 Lucy in the Sky Lucy in the Sky Frank Paxton 2020 Zola Zola X 2020 Ma Rainey's Black Bottom Ma Rainey's Black Bottom Cutler 2021 Without Remorse Without Remorse Pastori West 2021 The God Committee The God Committee Isä Dunbar 2021 Candyman Candyman William Burke 2023 Transformers: Rise of the Beasts Transformers: Rise of the Beasts Unicron (äänirooli) 2023 Rustin Rustin Bayard Rustin 2023 Häivähdys purppuraa The Color Purple Mister 2023 Ruby – Teini-ikäinen merihirviö Ruby Gillman, Teenage Kraken Peter Gillman (äänirooli) === Televisiosarjat === Vuodet Sarja Roolihahmo 2015 The Knick Tohtori Russell Daniels 2015–2023 Fear the Walking Dead Victor Strand 2019–2022 Euphoria Ali 2025– Your Friendly Neighborhood Spider-Man Norman Osborn (äänirooli) == Lähteet == == Aiheesta muualla == * Virallinen sivusto * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Lisa Kristoffersen

Lisa Kristoffersen (13. huhtikuuta 1833 Kristiania – 27. tammikuuta 1924) oli norjalainen eläinsuojelun uranuurtaja. Hän perusti nimeään kantavan säätiön, joka jakaa edelleen vuosittain palkinnon eläinsuojelussa ansioituneelle henkilölle. == Elämä ja ura == Kristoffersen syntyi Kristianiassa (nyk. Oslo) Sagenen kaupunginosassa vuonna 1833 ja päätti jo nuorena omistaa elämänsä eläinten oikeuksille. Hän meni naimisiin ja muutti miehensä kanssa Yhdysvaltoihin, jossa hän pesulaa pitämällä elätti itsensä ja puolisonsa, joka oli sairastunut työkyvyttömäksi. Samalla hän piti huolta avun tarpeessa olevista eläimistä. Vietettyään yli 20 vuotta Yhdysvalloissa pariskunta muutti takaisin Kristianiaan. Kristianiassa Kristoffersen työskenteli torimyyjänä ja vahti vapaa-ajallaan, etteivät kuskit kohdelleet hevosiaan kaltoin. Hän päivysti erityisesti jyrkissä mäissä, joissa hevosia oli tapana piiskata kovin. Tarvittaessa Kristoffersen ojensi itse kuskeja kävelykeppinsä avulla tai puhalsi pilliinsä, jolloin paikalle saapui poliisi. Kristoffersen sai lempinimen "Kristianian omatunto". Lisa Kristoffersens plass med Moldegata og studentboligene.JPG|Lisa Kristoffersenin mukaan nimetty aukio Oslossa Sagenen kaupunginosassa. == Lähteet == == Aiheesta muualla == Luokka:Eläinsuojelijat Luokka:Norjalaiset henkilöt Luokka:Vuonna 1833 syntyneet Luokka:Vuonna 1924 kuolleet
Markuksen kirkko

Markuksen kirkko (norj. Markus kirke) on Oslossa St. Hanshaugenin kaupunginosassa sijaitseva kirkkorakennus, joka valmistui vuonna 1927 ja oli Markuksen seurakunnan pääkirkko vuoteen 2013, jolloin seurakunta lakkautettiin. Nykyisin rakennusta vuokraa Jesus Church -niminen helluntaiseurakunta. Markuksen kirkko on rakenteeltaan kolmilaivainen pitkäkirkko. Markus kirke Mittet & Co c1930–40 OMU OB.F11605b.jpg|Kirkkosali 1930-luvulla. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
Blitz (Oslo)

Blitz on Oslossa St. Hanshaugenin kaupunginosassa sijaitseva anarkistinen kahvila ja toimintakeskus. Se perustettiin vuonna 1981, kun joukko nuoria oli vallannut talon Skippergatanilla Oslon keskustassa, ja he siirtyivät seuraavana vuonna tyhjillään olevaan kiinteistöön Pilestredetin varrella. Myöhemmin talonvaltaajat ja Oslon kaupunki tekivät talosta vuokrasopimuksen. Blitz on tullut tunnetuksi radikaalien piirien kokoontumispaikkana ja sitä vastaan on kohdistunut äärioikeistolaisia hyökkäyksiä. ==Lähteet== Luokka:Oslon rakennukset ja rakennelmat Luokka:Kahvilat Luokka:Vallatut rakennukset Luokka:Anarkistinen kulttuuri Luokka:Norjalaiset yritykset
Martti Puhakka

Martti Olavi Puhakka (s. 1. toukokuuta 1935 Jääski) on suomalainen maatalous- ja metsätieteiden kandidaatti ja eläköitynyt yritysjohtaja, joka on saanut maanviljelysneuvoksen arvonimen. Viitattu 24.5.2023. Puhakan vanhemmat olivat maanviljelijä, koneasentaja Oiva Martti Puhakka ja nuorisoseuraneuvoja Aune Parikka. Hänen puolisonsa vuodesta 1960 on matkailusihteeri Ritva Anneli Pietilä. Puhakka tuli ylioppilaaksi Tampereen klassillisesta lyseosta 1956 ja valmistui maatalous- ja metsätieteiden kandidaatiksi Helsingin yliopistosta 1961, maisteri hänestä tuli 1965. Puhakka oli Hämeen–Uudenmaan Meijeriliiton teknillinen neuvoja 1962–1967 ja 1969–1972, Valion Turengin UHT-tehtaan isännöitsijä 1967–1969 ja Kainuun Osuusmeijerin teknillinen johtaja 1973–1974 ja toimitusjohtaja 1974–1990. Hänellä oli työuransa aikana myös useita luottamustehtäviä. Maanviljelysneuvoksen arvonimen Puhakka sai 1987. == Lähteet == Luokka:Suomalaiset yritysjohtajat Luokka:Maanviljelysneuvokset Luokka:Vuonna 1935 syntyneet Luokka:Elävät henkilöt
50\. hikō sentai

50\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin syyskuussa 1940 Thaichungissa Formosalla 8. hikō rentain luovuttaman hävittäjälaivuetta käyttäen kaksilaivueisena. Se täydennettiin elokuussa 1941 kolmilaivueiseksi. Huhtikuussa 1944 se uudelleen järjestettiin hikōtaiksi (lentävä osa) ja seibitaiksi (tukevat osat).Hata et al 2002 s. 141–144 == Kalusto == Yhtymän kalustona olivat: *Nakajima Ki-27 syyskuu 1940 – huhtikuu 1942 *Nakajima Ki-43-I huhtikuu 1942 – maaliskuu 1943 *Nakajima Ki-43-II helmikuu 1943 – joulukuu 1944 *Nakajima Ki-84 Hayate elokuu 1944 – sodan loppuun == Komentajat == Yhtymän komentajina olivat: *majuri Naoshi Yoshida syyskuu 1940 – lokakuu 1941 *majuri Yasuo Makino lokakuu 1941 – helmikuu 1942 *majuri Tadashi Iskikawa maaliskuu 1942 – elokuu 1943 *majuri Shigetoshi Nitta elokuu – marraskuu 1943 *majuri Tatsujiro Fujii joulukuu 1943 – maaliskuu 1945 (kuollut) *majuri Koki Kawamoto huhtikuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
54\. hikō sentai

54\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1941 Kashiwassa kolmilaivueisena 5. hikō sentaista. Helmikuussa 1944 se uudelleen järjestettiin hikōtaiksi (lentävä osa), mutta samalla 1. chutai irrotettiin 24. dokuritsu hikō chutaiksi.Hata et al 2002 s. 148-150 == Kalusto == Yhtymän kalustona olivat: *Nakajima Ki-27 heinäkuu 1941 – helmikuu 1943 *Nakajima Ki-43-II tammikuu 1943 – sodan loppuun *Nakajima Ki-43-III lokakuu 1944 – sodan loppuun *Kawasaki Ki-45kai loppuvuodesta 1944 *Nakajima Ki-84 Hayate (24. dokuritsu hikō chutai) tammikuu 1945 – sodan loppuun == Komentajat == Yhtymän komentajina olivat: *majuri Yasunari Shimada heinäkuu 1941 – huhtikuu 1944 *majuri Naosuke Kurokawa toukokuu – marraskuu 1944 (kuollut) *majuri Isamu Takeda joulukuu 1944 – sodan loppuun 24\. dokuritsu hikō chutain päälliköt: *kapteeni Kanji Kikuchi helmikuu – marraskuu 1944 (kuollut) *kapteeni Shigeaki Iwamoto marraskuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Natalija Užvi

Natalija Užvi (8. syyskuuta 1898 Ljuboml, Volynian kuvernementti – 29. heinäkuuta 1986 Kiova, Ukrainan SNT) oli ukrainalainen näyttelijä sekä teatterissa että elokuvassa. Užvi opiskeli ja näytteli Ukrainan neuvostotasavallan Ševtšenkon ensimmäisessä teatterissa (1922–1925) ja sen jälkeen Odessan Derzhdramassa (1925–1926), Berezil-teatterissa (1926–1934) ja Kiovan ukrainalaisessa draamateatterissa (vuodesta 1936). Berezilissä hänellä oli hyvin laaja kirjo erilaisia rooleja. Hän näytteli myös elokuvissa. Hänestä ovat kirjoittaneet elämäkertoja R. Bernatska (1958) ja Josyp Kyselov (1978). ==Filmografia (valikoima)== * Taras Ševtšenko, 1926 * Taras Trjasylo, 1927 * Minä rakastan, 1936 * Näkemiin Maksim, 1939 * Sateenkaari, 1943 * Tulisydän, 1951 ==Lähteet== ==Aiheesta muualla== * * Luokka:Ukrainalaiset näyttelijät Luokka:Vuonna 1898 syntyneet Luokka:Vuonna 1986 kuolleet
Borys Olijnyk

Borys Olijnyk -nimisiä ukrainalaisia henkilöitä ovat: * Borys Olijnyk (1934–1999), Ukrainan rautateiden johtaja * Borys Olijnyk (1935–2017), runoilija * Borys Olijnyk (s. 1967), jalkapalloilija == Katso myös == * Olijnyk
Olijnyk

Olijnyk on ukrainalainen sukunimi muun muassa seuraavilla ukrainalaisilla, ellei muuta mainita: * Borys Olijnyk (1934–1999), Ukrainan rautateiden johtaja * Borys Olijnyk (1935–2017), runoilija * Borys Olijnyk (s. 1967), jalkapalloilija * Denys Olijnyk (s. 1987), jalkapalloilija * Rune Olijnyk (s. 1968), norjalainen mäkihyppääjä * Vjatšeslav Olijnyk (s. 1966), painija
Aarre Savolainen (juoksija)

Aarre Vilho Savolainen (3. marraskuuta 1915 – 15. elokuuta 1947) oli suomalainen pikajuoksija ja pesäpalloilija. == Urheilu-ura == Helsingin Kisa- Tovereita (HKT) edustanut Savolainen siirtyi vuonna 1934 HKV:hen ja seuraavana vuonna edelleen Kenttäurheilijoihin. Vuonna 1935 Kenttäurheilijoiden riveissä hän oli Kalevan kisoissa 200 metrilä loppukilpailun 6. ja viestikisoissa joukkue oli pikaviestin hopealla. Seuraavana vuonna hän oli SM-kultaa voittaneessa pikaviestijoukkueessa. Aarre Savolaisen rooli kultaa voittaneessa ja SE:n tehneessä joukkueessa oli olennainen, sillä hän kukisti Turun Urheiluliiton Aki Tammiston ankkuriosuudella. Vuoden 1938 Kalevan kisoissa Aarre Savolainen oli niin 100 kuin 200 metrin loppukilpailuissa sijoitusten ollessa 100 metrillä 5. ja 200 metrillä 6. Vuonna 1939 velipoika Alpo siirtyi myös TUL:sta HKT:n riveistä SVUL:n puolelle Kenttäurheilijoihin. Niinpä Kenttäurheiljat nousivat pikaviestissä hopealle Viipurin Urheilijoiden voittaessa. Sotien jälkeen Aarre ja Alpo siirtyivät edustamaan Kiffeniä ja olivat hopeaa vuoden 1945 SM-kisoissa voittaneessa pikaviestijoukkueessa. === Parhaat tulokset === * 100 metriä: 10,9 (1934) * 200 metriä: 22,4 (1935) == Tapaturmainen kuolema == Aarre Savolainen koki varhaisen, tapaturmaisen kuoleman elokuussa 1947. Hänet oli lyöty katuun lyöden samalla päänsä ja menehtyi näihin vammoihin. == Lähteet == Luokka:Suomalaiset pikajuoksijat Luokka:Vuonna 1915 syntyneet Luokka:Vuonna 1947 kuolleet Luokka:Suomalaiset pesäpalloilijat
Sanna Aalto-Setälä

Sanna Katriina Aalto-Setälä (os. Rinne ent. Lehtinen) on suomalainen teologiSuomen teologit 2010. Suomen kirkon pappisliitto, 2010. ISBN 978-952-92-7591-5. ja juristihttps://www.lakimiesmatrikkeli.fi/#/login . == Koulutus == Hän on kirjoittanut ylioppilaaksi Loimaan lukiosta. Teologian tohtoriksi hän väitteli pääaineenaan kirkkososiologia teoksellaan Julkisen sektorin apulaiset - kansalaisyhteiskunnan talkoolaiset.https://helda.helsinki.fi/bitstream/handle/10138/40153/lehtinen_dissertation.pdf Helsingin yliopistosta vuonna 2013.https://www.sttinfo.fi/tiedote/kirkon- rooli-voimistumassa-julkisen-sektorin-apulaisena-ja-kansalaisyhteiskunnan- talkoolaisena?publisherId=3747&releaseId;=7446114.https://www.verkkouutiset.fi/a/kirkon- rooli-voimistumassa-julkisen-sektorin- apulaisena-7738/https://www.julkari.fi/bitstream/handle/10024/116046/koskiaho.pdf?sequence=1https://journal.fi/janus/article/view/51247/15699 Aalto-Setälä valmistui Itä-Suomen yliopistosta oikeustieteen maisteriksi vuonna 2019 työllään Climate Criteria in Municipal Public Procurement Law Framework in Finlandhttps://erepo.uef.fi/bitstream/handle/123456789/21983/urn_nbn_fi_uef-20191368.pdf?sequence=1&isAllowed;=y. Hän on koulutukseltaan tutkija ja julkaissut artikkeleita teologian ja juridiikan alalta niin kotimaassa kuin ulkomailla. == Työ == Hän on työskennellyt pappina Turun Martinseurakunnassa, Helsingin Munkkivuoren ja Munkkiniemen seurakunnissa. Tutkijana hän on työskennellyt useissa Suomen Akatemian rahoittamissa hankkeissa Helsingin yliopistossa. Hän on myös avustanut keskustalaisia poliitikkoja Liisa Hyssälää ja Mari Kiviniemeä sekä ollut mukana politiikassa.https://www.kotimaa.fi/artikkeli/ranskalaismedia- kiinnostui-eurovaalien-ensimmaisesta-naispapista/ Hän on työskennellyt helsinkiläisessä asianajotoimistossa ja vuodesta 2022 lähtien Suomen Kuntaliiton omistamassa konsulttiyhtiössä FCG:ssä johtamis- ja talousosastolla https://www.projektiuutiset.fi/sanna-lehtinen-siirtyy-fcglle-suomen- hankintajuristeilta/. == Luottamustehtävät == Luottamustehtävissä hän on ollut Helsingin seurakuntayhtymässä yhteisessä kirkkovaltuustossa että Helsingin kaupungin tarkastuslautakunnassa.https://www.arviointikertomus.fi/sites/default/files/pdf/Arviointikertomus%202020.pdf Hän on Lakimiesliiton Naisjuristien hallituksen jäsen sekä Suomen Keskustan lakimiesten puheenjohtaja.https://www.suomenmaa.fi/uutiset/uudet- norminpurkajat-keskustan-lakimiehet-herailee-horroksesta/. == Lähteet == * Suomen teologit 2010. Suomen kirkon pappisliitto, 2010. ISBN 978-952-92-7591-5. (suomeksi) === Viitteet === == Aiheesta muualla == * Julkisen sektorin apulaiset - kansalaisyhteiskunnan talkoolaiset * Hiili- ja ympäristöjalanjälki hankinnoissa : lainsäädäntö ja mittaaminen (HILMI) Luokka:Elävät henkilöt Luokka:Suomalaiset teologit Luokka:Suomalaiset juristit Luokka:Käytännöllinen teologia Luokka:Vuonna 1977 syntyneet
Jakartan ePrix

Jakartan ePrix on kaudesta 2021–2022 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu väliaikaisella Jakarta International e-Prix Circuitn katuradalla Jakartassa. Jakartan ePrix oli tarkoitus ajaa jo kaudella 2019–2020, mutta se peruutettiin koronaviruspandemian vuoksi. == Jakarta International e-Prix Circuit == Jakarta International e-Prix Circuit eli Jakartan kansainvälinen ePrix rata on väliaikainen kilparata Ancolin hallintoalueella Jakartassa, Jaavanmeren rannalla.. Radalla on pituutta 2 370 metriä ja se sisältää 18 mutkaa. Rata on saanut inspiraation Kuda Lumpingista, perinteisestä indonesialaisesta tanssista. Radalle uniikkeja piirteitä ovat kallistetut mutkat ja sekoitus nopeita sekä teknisiä osia. Kilpailuun haastetta tuo myös korkea ilmankosteus sekä paahtava kuumuus. Radan rakennustyöt alkoivat tammikuussa 2022 ja valmistuivat vain viikko ennen vuoden 2022 kilpailua. Radan rakentamista oli viivästyttänyt poliittinen kiista sen sijainnista. Jaguar-kuljettaja Mitch Evans, joka voitti vuoden 2022 kilpailun, kuvasi rataa ”todella mukavaksi ajaa, jossa on paljon pitoa”. Alunperin radan piti sijaita Indonesian kansallismonumentin ympäristössä. Paikallinen hallinto kuitenkin hylkäsi suunnitelman vuonna 2019. Toiseksi mahdolliseksi sijaintipaikaksi ehdotettiin myös Gelora Bung Karno Stadiumia Jakartan keskustassa. Jakartan ja Formula E:n välinen sopimus kilpailun järjestemämisestä kattaa vuodet 2022–2024. === Kartta === Tiedosto:Jakarta International e-Prix Circuit.png|Radan pohjakuva. == Tulokset == Vuosi Rata Voittaja Toinen Kolmas Paalupaikka Nopein kierros Viite 2022 Jakarta Mitch Evans Jaguar TCS Racing Jean-Éric Vergne DS Techeetah Edoardo Mortara ROKiT Venturi Racing Jean-Éric Vergne DS Techeetah Mitch Evans Jaguar TCS Racing 2023 Kilpailu 1 Pascal Wehrlein TAG Heuer Porsche Jake Dennis Avalanche Andretti Maximilian Günther Maserati MSG Racing Maximilian Günther Maserati MSG Racing Sébastien Buemi Envision Racing 2023 Kilpailu 2 Maximilian Günther Maserati MSG Racing Jake Dennis Avalanche Andretti Mitch Evans Jaguar TCS Racing Maximilian Günther Maserati MSG Racing Jake Dennis Avalanche Andretti == Lähteet ==
77\. hikō sentai

77\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1937 nimellä 8. hikō daitai. Siinä oli perustettaessa kaksi 4. hikō rentaista siirrettyä laivuetta (chutai).Hata et al 2002 s. 165–166 Heinäkuussa 1938 se nimettiin uudelleen 77. hikō sentaiksi ja laajennettiin kolmilaivueiseksi heinäkuussa 1939. Sentai lakkautettiin heinäkuussa 1944. == Kalusto == Yhtymän kalustona olivat: *Armeijan tyypin 95 hävittäjä heinäkuu 1937 – lokakuu 1939 *Nakajima Ki-27 lokakuu 1939 – elokuu 1943 *Nakajima Ki-43-II elokuu 1943 – huhtikuu 1944 == Komentajat == Yhtymän komentajina olivat: *eversti Makoto Sasa heinäkuu – marraskuu 1937 *eversti Sojiro Takeda marraskuu 1937 – joukukuu 1938 *majuri Hachiro Kawahara joulukuu 1938 – heinäkuu 1941 *majuri Hiroshi Yoshioka heinäkuu 1941 – huhtikuu 1943 *majuri Juichi Morimoto huhtikuu – lokakuu 1943 *majuri Kunio Matsumoto lokakuu 1943 – huhtikuu 1944 (kuollut) *majuri Shigetoshi Inoue huhtikuu – elokuu 1944 == Lähteet == * === Viitteet === Luokka:Keisarillisen Japanin armeijan ilmavoimat
Alvar Renqvist -palkinto

Alvar Renqvist -palkinto on suomalainen vuodesta 1998 jaettu kirjallisuusalan palkinto, jonka Suomen Kirjasäätiö myöntää vuosittain tunnustukseksi ansioituneelle kustannustoimittajalle. Palkinnolla tähdennetään kustannustoimittajan merkitystä kirjantekoprosessissa. Palkinnon saajan päättää Kirjasäätiön hallitus Alvar Renqvistin nimikkorahaston palkintolautakunnan esityksestä. Palkittavaa henkilöä voi ehdottaa kuka tahansa. Palkinnon arvo on 3 000 euroa (2023), ja se rahoitetaan Renqvistin rahastosta. Palkinto jaetaan Helsingin kirjamessuilla. ==Palkitut== * 1998 Päivi Vallisaari * 1999 Pauli Kojo * 2000 Vappu Orlov * 2001 Taina Shingler * 2002 Sauli Järvinen * 2003 Risto Rantala * 2004 Ani Kuusjärvi * 2005 Alice Martin * 2006 Margareta Teir * 2007 Anja Salokannel * 2008 Arja Kanerva * 2009 Kristiina Sarasti * 2010 Anna-Kristiina Kervinen * 2011 Markku Aalto * 2012 Sari Lindstén * 2013 Katriina Kauppila * 2014 Rauno Endén * 2015 Jaana Koistinen * 2016 Harri Haanpää * 2017 Saara Pääkkönen ja Mari Rakkolainen * 2018 Tapani Ritamäki * 2019 Essi Kytöhonka * 2020 Antti Arnkil * 2021 Sanna Jaatinen * 2022 Birgit Pekkala * 2023 Myrika Ekbom * 2024 Mikael Ahlström Lähde ==Lähteet== Luokka:Suomalaiset kirjallisuuspalkinnot
Lyijytiosyanaatti

Lyijytiosyanaatti (Pb(SCN)2) on lyijy- ja tiosyanaatti-ionien muodostama epäorgaaninen ioniyhdiste. Yhdistettä käytetään esimerkiksi tulitikkujen valmistukseen. ==Ominaisuudet, valmistus ja käyttö == Huoneenlämpötilassa lyijytiosyanaatti on kellertävää kiteistä ainetta. Yhdiste liukenee vain hieman veteen ja liukoisuus kasvaa lämpötilan noustessa. Sen sijaan se liukenee typpihappoon tai komplekseja muodostaen ammoniakkiin ja tiosyanaattiliuoksiin. Kuumennettaessa veden ja lyijytiosyanaatin suspensiota muodostuu lyijyhydroksiditiosyanaattia. Lyijytiosyanaatti on monien lyijy- yhdisteiden tavoin myrkyllistä. Lyijytiosyanaattia valmistetaan saostamalla lyijynitraatin vesiliuoksesta alkalimetallitiosyanaateilla. :Pb(NO3)2> + 2 NaSCN → Pb(SCN)2 \+ 2 NaNO3 Lyijytiosyanaattia käytetään käsiaseiden patruunoissa, seoksena antimonitrisulfidin ja kaliumkloraatin kanssa tulitikuissa ja apuaineena tekstiilien värjäyksessä. == Lähteet == Luokka:Lyijy-yhdisteet Luokka:Tiosyanaatit
Kirsten Neuschäfer

Kirsten Neuschäfer (s. 1982) on eteläafrikkalainen kilpapurjehtija. Hän voitti maailman ympäri purjehditun Golden Globe Racen vuonna 2023. Neuschäfer on purjehtinut jollilla lapsesta asti, ja ammattimaisesti vuodesta 2006. Neuschäfer tuli Golden Globe Race -kilpailussa tunnetuksi paitsi voittajana, myös pelastajana. Kesken kilpailun Tapio Lehtisen vene upposi 176 kilometrin päässä Neuschäferistä, kun lähin laiva oli noin 430 kilometrin päässä. Neuschäfer saavutti Lehtisen seuraavan päivän aamuna ja poimi hänet kyytiinsä. Neuschäferin veneestä Lehtinen siirtyi rahtilaiva Darya Gayatrin kyytiin matkalle kohti Rizhaon satamaa. Neuschäfer jatkoi purjehduskilpailua aikahyvityksen kanssa. Neuschäfer on asunut 2000-luvun alussa Lapissa kouluttamassa huskyja, ja oppi silloin myös suomea. == Lähteet == Luokka:Eteläafrikkalaiset urheilijat Luokka:Yksinpurjehtijat Luokka:Vuonna 1982 syntyneet Luokka:Elävät henkilöt
Lämminvesivaraaja

Lämminvesivaraaja on laite, joka säilyttää lämmintä vettä käyttövalmiina tarpeen mukaan. Se koostuu eristetystä säiliöstä, joka sisältää veden lämmityselementin, kuten sähkövastuksen tai lämmönvaihtimen, sekä termostaatin lämpötilan säätämiseksi.https://jaspi.fi/lamminvesivaraaja/ == Toimintaperiaate == === Veden lämmitys === Lämmityselementti lämmittää veden säiliössä asetettuun lämpötilaan. Sähkövastuksen tapauksessa se muuntaa sähköenergian lämmöksi. Lämmönvaihtimen tapauksessa varaaja on liitetty esimerkiksi keskuslämmitysjärjestelmään, joka lämmittää veden kiertävän nesteen kautta. === Lämpötilan säätö === Termostaatti valvoo veden lämpötilaa ja kytkee lämmityselementin päälle tai pois päältä tarpeen mukaan. Kun veden lämpötila laskee asetetun tavoitelämpötilan alapuolelle, lämmityselementti aktivoituu ja lämmittää vettä. == Lämminvesivaraajan hyödyt == Lämminvesi on saatavilla käyttövalmiina tarpeen mukaan. Lämminvesivaraaja mahdollistaa nopean ja jatkuvan lämpimän veden saatavuuden esimerkiksi suihkussa, tiskauksessa ja kodin muissa lämpimän veden tarpeissa. Lämminvesivaraajat ovat hyvin eristettyjä, mikä auttaa pitämään veden lämpimänä pidempään ilman suurta lämpöhävikkiä. Tämä vähentää energiankulutusta verrattuna jatkuvaan lämmitykseen, kuten läpijuoksevaan vedenlämmittimeen. == Tavat lämmittää lämminvesivaraajaa == === Sähkölämmitys === Lämminvesivaraaja sisältää sähkövastuksen, joka muuntaa sähköenergian lämmöksi. Lämminvesivaraajan käyttäjä hyötyy pörssisähköreleohjauksesta kustannussäästöjen ja paremman energiatehokkuuden kautta. Pörssisähköohjauksen avulla lämminvesivaraaja ohjataan toimimaan sähkön alhaisen hinnan aikaan, esimerkiksi yöllä tai muina aikoina, jolloin sähkön kysyntä on vähäisempää. Tämä auttaa hyödyntämään edullisempaa sähkötarjontaa ja säästämään sähkökustannuksissa. Pörssisähköohjaus mahdollistaa varaajan lämmityksen ajoittamisen niin, että lämmintä vettä on saatavilla tarpeen mukaan, ja samalla energiankulutusta optimoidaan edullisten sähkön hintojen mukaan. Tämä parantaa energiatehokkuutta ja vähentää ympäristövaikutuksia koska sähkönkulutus kasvaa niiden tuntien aikaan, jolloin uusiutuvan energian osuus sähköverkossa on suurempi. Pörssisähköohjaus edellyttää toimivaa ja luotettavaa järjestelmää, joka voi seurata sähkön hintoja ja ohjata lämminvesivaraajaa vastaavasti. === Keskuslämmitysjärjestelmä === Varaaja voi olla kytketty keskuslämmitysjärjestelmään, jossa veden lämmitys tapahtuu lämmönvaihtimen kautta, esimerkiksi kattilasta tai lämpöpumpusta saatavan lämmön avulla. Lämminvesivaraajan voi liittää uusiutuvia energialähteitä hyödyntäviin järjestelmiin, kuten aurinkokeräimiin tai lämpöpumppuihin, jotka lämmittävät vettä ympäristöystävällisemmin. Energiankulutus riippuu lämminvesivaraajan koosta, eristyksestä, käytetystä lämmitysmenetelmästä ja vedenkulutuksesta. Suurempi varaaja ja jatkuva lämmitys voivat lisätä energiankulutusta, kun taas hyvä eristys ja energiatehokas lämmitystapa vähentävät sitä. == Lähteet == Luokka:Koneet Luokka:Rakennuksen vesi- ja viemärijärjestelmät Luokka:Säiliöt
Aamunkoi (Vornan albumi)

Aamunkoi on suomalaisen pakanametalliyhtye Vornan neljäs albumi. Levy julkaistiin 21. huhtikuuta 2023 levymerkillä Lifeforce Records. Albumin on miksanut Tuomas Kokko, sekä masteroinut Svante Forsbäck. == Kappaleet == # # # # # # # # # == Arvostelut == * Kaaoszine: * Metal Temple: * Metal Epidemic: * Folk-Metal.nl: * SOURCE webzine: * Arrow Lords of Metal: == Lähteet == == Aiheesta muualla == * * Luokka:Vornan albumit Luokka:Vuoden 2023 albumit
McLaren (Formula E)

NEOM McLaren Formula E Team on kaudesta 2022–2023 kilpaillut Formula E-talli. McLaren ilmoitti toukokuussa 2022 liittyvänsä sarjaan ottamalla haltuun Mercedes-Benzin Formula E -toiminnot. Marraskuussa 2022 McLaren vahvisti ensimmäisiksi Formula E -kuljettajikseen Jake Hughesin ja René Rastin. Mercedes-EQ:n tallipäällikkönä toiminut Ian James jatkoi vastaavassa tehtävässä McLarenilla. Hughes ei ollut aiemmin kilpaillut Formula E:ssä, mutta Rast oli kilpaillut sarjassa vuosina 2016–2021. McLaren ei käytä omaa voimansiirtoaan, vaan toimii Nissanin asiakastallina. Nissan toimii koko kolmannen sukupolven ajan McLarenin teknisenä yhteiskumppanina sekä voimansiirron toimittajana. McLarenin nimisponsori on saudiarabialainen Neomin kaupunki, joka sponsoroi McLarenin Formula E ja Extreme E talleja. Kaudella 2023–2024 tallin kuljettajina ovat brittiläiset Hughes ja Sam Bird. ==Lähteet== Luokka:Formula E -tallit Luokka:Brittiläiset autourheilutallit Luokka:McLaren Group
21\. hikō sentai

21\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1939 64. hikō sentaista irrotetusta laivueesta nimellä 84. dokuritsu hikō chutai (erillinen hävittäjälaivue). Laivueessa oli aluksi 12 lentokonetta mukaan lukien reservit. Lokakuussa 1942 laivue laajennettiin kaksilaivueiseksi 21. hikō sentaiksi. Helmikuussa 1944 se uudelleen järjestettiin hikōtaiksi (lentävä osa) ja seibitaiksi (tukevat osat).Hata et al 2002 s. 120–122 == Kalusto == Yhtymän kalustona olivat: *Nakajima Ki-27 heinäkuu 1939 – kesäkuu 1942 *Kawasaki Ki-45kai tammikuu 1942 – sodan loppuun == Komentajat == Yhtymän komentajina olivat: *kapteeni Magoji Hara heinäkuu 1939 – elokuu 1940 *majuri Tsunao Nagano elokuu 1940 – lokakuu 1942 *majuri Hirokuni Muta lokakuu 1942 – maaliskuu 1944 *majuri Hiroshi Sato maaliskuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Pecco

Pecco () on kunta Italiassa Piemonten alueella sijaitsevassa Torinon metropolikaupungissa.Pecco Sapere.it Pecco Turismo Torino . Vuoden 2011 alussa kunnassa oli arviolta 192 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Generalisti (asiantuntija)

Generalisti on yhteiskunnan ja erityisesti työelämän, ammattien ja koulutuksen yhteydessä käytettävä termi, joka tarkoittaa yleistä asiantuntijaa. Se on vastapari erityisalan asiantuntijaa tarkoittavalle spesialisti-termille. Generalistien katsotaan osaavan esimerkiksi hahmottaa kokonaisuuksia ja tunnistaa ilmiöitä, analysoida syy–seuraussuhteita ja muodostaa ratkaisuvaihtoehtoja. Heidän vahvuuksinaan saatetaan pitää kriittistä ajattelua, monitieteisyyttä ja kykyä eri alojen väliseen yhteistyöhön. Generalistialoiksi kutsutaan koulutuksen, erityisesti korkeakoulutuksen aloja, jotka eivät tuota suoraa pätevyyttä tiettyyn ammattiin. Generalistialan vastakohta on professioala. == Lähteet == Luokka:Koulutus Luokka:Tieto Luokka:Työ